**आर. बालकृष्णन**, जिन्हें **आर. बाल्की के** नाम से जाना जाता है, एक भारतीय फिल्म निर्माता, निर्देशक, पटकथा लेखक और विज्ञापन एजेंसी लोव लिंटास (इंडिया) के पूर्व समूह अध्यक्ष हैं। उन्हें *चीनी कम* (2007), *पा* (2009) और *पैड मैन* (2018) के निर्देशन के लिए जाना जाता है।

करियर
-----

उन्होंने 23 साल की उम्र में मुद्रा के साथ अपना करियर शुरू किया। उनका जुनून हमेशा से फिल्मी निर्माण रहा; कॉलेज के बाद, उन्होंने निर्देशन में कोर्स करने के लिए मद्रास फिल्म इंस्टीट्यूट में आवेदन किया। हालांकि, वह साक्षात्कार पैनल उन्हें पसंद नहीं आया और वह बाहर चले आये। इसके बाद, उन्होंने फिल्म इंस्टीट्यूट के सामने एक कॉलेज में सीधे मास्टर्स इन कंप्यूटर एप्लीकेशन (MCA) कोर्स में प्रवेश लिया। उनें हमेशा से कंप्यूटर पसंद था, इसलिए उन्होंने सोचा कि वह इस पाठ्यक्रम में कुछ अच्छा कर सकते हैं। तीन साल तक वहां अध्ययन करने के बाद, उपस्थिति न होने के कारण उन्हें अन्तिम वर्ष बाहर निकाल दिया गया। उनके अनुसार, जिसका मुख्य कारण उन्होंने बहुत क्रिकेट खेलना और फिल्में देखना बताया था। 

जब वह अपना करियर शुरू कर रहे थे तब उनके आदर्श रमेश सिप्पी थे; वह विज्ञापन में उनका अनुकरण करना चाहता थे और सिप्पी से बहुत बाद में मिले। 

बाल्की ने 'सर्फ एक्सेल' के लिए "दाग अच्छे हैं", 'टाटा टी' के विज्ञापन के लिये "जागो रे" और आइडिया सेल्युलर के विज्ञापन के लिये "वॉक व्हेन यू टॉक" जैसे जिंगल दिये। उन्होंने *चीनी कम* (2007) को लिखा और निर्देशित किया, जिसमें अमिताभ बच्चन और तब्बू ने अभिनय किया था। उनकी दूसरी फीचर फ़िल्म समीक्षकों द्वारा प्रशंसित और व्यावसायिक रूप से सफल *पा*, (सुनील मनचंदा द्वारा निर्मित) थी, जिसे 4 दिसंबर 2009 को रिलीज़ किया गया, जिसमें अमिताभ, उनके बेटे अभिषेक बच्चन और विद्या बालन ने अभिनय किया था। *शमिताभ*, अमिताभ बच्चन, तमिल अभिनेता धनुष और अक्षरा हासन द्वारा अभिनीत उनका तीसरा हिन्दी फ़िल्म है, फ़िल्म 6 फरवरी 2015 को रिलीज़ हुई थी। उनकी हालिया निर्देशित फिल्म "की एंड का "1 अप्रैल 2016 को प्रदर्शित हुई जिसमें करीना कपूर और अर्जुन कपूर ने अभिनय किया था।

प्रख्यात भारतीय संगीतकार इलैयाराजा उनके पसंदीदा संगीतकार हैं। बाल्की ने एक बार टिप्पणी की, "मेरी सबसे बड़ी प्रेरणा इलैयाराजा का संगीत रहा है; यह उनका संगीत था, जिसने मुझे पहली बार सिनेमा में दिलचस्पी दिखाई।"  उन्होंने पीसी श्रीराम के साथ मिलकर काम किया है।

व्यक्तिगत जीवन
--------------

बाल्की की शादी गौरी शिंदे से 2007 से हुई है। वह एक भारतीय विज्ञापन फिल्म और फीचर फिल्म निर्देशक हैं।

फिल्मोग्राफी
------------

| साल | फ़िल्म | टिप्पणियाँ | अभिनीत |
| --- | --- | --- | --- |
| 2007 | *चेनी कुम* | निर्देशक और पटकथा लेखक के रूप में | अमिताभ बच्चन, तब्बू, परेश रावल अभिनीत |
| 2009 | *पा* | निर्देशक और पटकथा लेखक के रूप में | अमिताभ बच्चन, अभिषेक बच्चन, विद्या बालन अभिनीत |
| 2012 | *इंग्लिश विंग्लिश* | निर्माता के रूप में | श्रीदेवी अभिनीत, प्रिया आनंद |
| 2015 | *शमिताभ* | निर्देशक, निर्माता और पटकथा लेखक के रूप में | धनुष, अमिताभ बच्चन, अक्षरा हासन अभिनीत |
| 2016 | *की एंड का* | निर्देशक, निर्माता और पटकथा लेखक के रूप में | अर्जुन कपूर, करीना कपूर अभिनीत |
| 2016 | *डियर जिंदगी* | निर्माता के रूप में | आलिया भट्ट, शाहरुख खान, अंगद बेदी, इरा दुबे अभिनीत |
| 2018 | *पैड मैन* | निर्देशक के रूप में, निर्माता | अक्षय कुमार, सोनम कपूर, राधिका आप्टे अभिनीत |
| 2019 | *मिशन मंगल* | लेखक के रूप में | अक्षय कुमार, विद्या बालन, तापसी पन्नू अभिनीत |

पुरस्कार एवं नामांकन
--------------------

*पा* ने 16वें स्टार स्क्रीन अवार्ड्स में 14 नामांकन प्राप्त किए और उनमें से पांच पुरस्कार जीते।

सन्दर्भ
-------

1. ↑  "Kamal Haasan's younger daughter Akshara to jump into Bollywood arena". *Tamilstar*. मूल से 26 मई 2019 को पुरालेखित. अभिगमन तिथि 17 अक्तूबर 2019.
2. ↑  CF (4 September 2013). "Akshara to follow Shruti's footsteps into tinsel town". *KOLLY TALK*. मूल से 13 जुलाई 2018 को पुरालेखित. अभिगमन तिथि 17 अक्तूबर 2019.
3. ↑  "Revealed – Kareena Kapoor's Look As 'KI' In R. Balki's 'Ki And Ka'". 29 July 2015. मूल से 26 मई 2019 को पुरालेखित. अभिगमन तिथि 17 अक्तूबर 2019.
4. ↑  LUNCH WITH BS: R Balki Archived 2012-09-27 at the Wayback Machine, Business Standard, Shobhana Subramanian.
5. ↑  "Archived copy". मूल से 14 August 2012 को पुरालेखित. अभिगमन तिथि 2012-08-14.सीएस1 रखरखाव: Archived copy as title (link), Hindustan Times, 14 August 2012.
6. ↑  Nominations for 16th Star Screen Awards Archived 2010-05-31 at the Wayback Machine, Star Screen Awards.

बाहरी कड़ियाँ
-------------

* इंटरनेट मूवी डेटाबेस पर आर. बाल्की
* Bollycurry.com पर आर. बाल्की
* *पा* आधिकारिक वेबसाइट